Diari Oficial de la Generalitat Valenciana


Sumari del DOGV 5573, del 08-08-2007 (2007/8482)

Licitació per a la gestió indirecta i adjudicació del Programa d'Actuació Integrada del Sector UB-2 del Pla General d'Ordenació Urbana de Jacarilla.
----------------------------------------------------------------------------------------------------------------------------------------------------

### Dades del document

Número de DOGV
:   5573

Data del DOGV
:   08-08-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/8482


Data del document
:   13-06-2007

Organisme emissor
:   Ajuntament de Jacarilla

Tipus de document
:   Concurs

Descriptors 

:   * Jacarilla
    * obres públiques
    * contracte d'obres
    * administració local
    * pla d'urbanisme
    * licitació

Licitació per a la gestió indirecta i adjudicació del Programa d'Actuació Integrada del Sector UB-2 del Pla General d'Ordenació Urbana de Jacarilla. [2007/8482]  
De conformitat amb el que disposa l'article 132.1 de la Llei 16/2005, Urbanística Valenciana, s'anuncia la convocatòria de concurs per a la selecció d'agent urbanitzador del sector UB-2 del Pla General d'Ordenació Urbana de Jacarilla (Alacant).  
A este efecte, El Ple de l'Ajuntament va adoptar en la sessió del dia 25 de maig de 2007 l'acord del qual es transcriu a continuació la part dispositiva:  
«Primer. Iniciar el procediment per a la gestió indirecta del programa d'actuació integrada corresponent al sector UB-2 del Pla General d'Ordenació Urbana de Jacarilla.  
Segon. Aprovar les bases particulars reguladores del concurs per a la gestió indirecta i adjudicació del programa d'actuació integrada corresponent al sector UB-2 del Pla General d'Ordenació Urbana de Jacarilla.  
Tercer. Ordenar, de conformitat amb l'article 132 de la Llei Urbanística Valenciana, la publicació de l'anunci de concurs de l'esmentat procediment, que s'inserirà al tauler d'anuncis de l'Ajuntament, en el Diario Oficial de la Unión Europea i en el Diari Oficial de la Comunitat Valenciana. L'anunci de concurs no podrà inserir-se en este últim abans de la data en què s'envie a la Comissió Europea per a la seua publicació en el Diario Oficial de la Unión Europea.»  
A. Entitat adjudicadora del programa d'actuació integrada  
Ajuntament de Jacarilla (Alacant).  
Domicili: plaça d'España, 1. CP 03397 Jacarilla (Alacant).  
Telèfon: 582 082 841.  
Fax: 747 812 410.  
E-mail: ulcexuzxd.rvgknvqs@hfd-gfbbqfxj.cf.  
B. Bases generals  
Ordenança municipal de l'Ajuntament de Jacarilla de bases generals per a l'adjudicació de programes d'actuació integrada en règim de gestió indirecta del municipi de Jacarilla.   
C. Bases particulars  
Les bases particulars reguladores del procediment de concurs per a la gestió indirecta del programa d'actuació integrada del sector UB-2 del Pla General d'Ordenació Urbana de Jacarilla van ser aprovades per l'Acord plenari de 25 de maig de 2007 i es transcriuen literalment a continuació:  
Bases particulars sector UB-2  
«Memòria (art. 131.2.b LUV)  
Antecedents  
L'Ajuntament de Jacarilla, posseeix el Pla General d'Ordenació Urbana (PGOU), aprovat definitivament per l'Acord de la Comissió Territorial d'Urbanisme de 12 d'abril de 2005, publicat en el Butlletí Oficial de la Província de 22 de gener de 2007, i aprovat a l'empara de la Llei 6/1994, Reguladora de l'Activitat Urbanística (LRAU).   
Posteriorment, ha entrat en vigor la Llei 16/2005, Urbanística Valenciana (LUV), cosa que ha comportat que este ajuntament aprove unes bases generals.   
En data recent, s'ha plantejat una iniciativa per al desenvolupament del sector UB-2, eixamplament nucli urbà, omplint amb este objecte la documentació exigida per l'article 130.2 de la LUV i 280 del ROGTU.  
L'existència d'iniciatives en aparença solvents i l'interés del municipi en el desenvolupament de l'esmentat sector UB-2, aconsellen l'inici de les actuacions establides en l'article 130 de la LUV i següents. Des d'una perspectiva objectiva cal destacar les circumstàncies següents:  
El sector no té una ordenació detallada que seguisca els paràmetres establits en les corresponents fitxes de planejament i gestió incorporades en el PGOU.   
Sector  
Superfície (m²) hab. Hab. IEB IER IET Ús  
UB-2 Jacarilla 2 522.993 315 2.052 0,30 0,27 0.03 Residencial  
\* \* \* \* \*  
Sector  
Superficie (m²) Viv. Hab. IEB IER IET Uso  
UB-2 Jacarilla 2 822.126 741 2.052 0,30 0,27 0.03 Residencial  
La regulació que inclou la LUV (art. 131 i art. 286 i 287 ROGTU) estableix de forma específica i precisa el contingut mínim de les bases particulars reguladores del concurs per a la selecció de l'agent urbanitzador, en règim de concurrència, per a l'execució pública indirecta del planejament; cosa que obliga, com no podria ser d'una altra manera, a articular este concurs assumint, en part, i com a norma supletòria, les regles de la legislació bàsica de contractes de l'administració de l'Estat, en concret del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, partint de la figura, amb matisos, del tipus de contracte d'execució d'obra pública. Tot això és congruent amb el caràcter de funció pública que té l'activitat urbanística d'execució del planejament segons els postulats de la LUV. La fixació de criteris d'adjudicació i bases reguladores constitueixen una garantia dels principis d'igualtat, publicitat i concurrència.  
Les bases presten especial importància al sistema de relacions entre propietaris i urbanitzador, establint els procediments de formulació de voluntats, terminis, i sistema de garanties recíproques que, en tot cas, han de ser observades per tots els licitadors, i per descomptat, la forma de retribució a l'urbanitzador, així com la qualitat de l'ordenació i de les dotacions públiques.  
L'Ajuntament de Jacarilla, quant a administració urbanística actuant i responsable, atorga al desenvolupament del sector UB-2 i contigus, gran importància, en congruència amb els desenvolupaments del nucli urbà.  
Bases reguladores  
Primera. Objecte del present concurs. Àmbit d'actuació (art. 286.1.a ROGTU). Ordenació vigent i directrius (art. 131.2.a LUV)  
1.1. L'àmbit físic que constitueix l'objecte de les presents bases particulars i, per això, del present concurs, estàs format pels sòls que s'identifiquen com a sector UB-2.  
La superfície de l'àrea de repartiment és la següent:  
Àrea de repartiment.  
ARA-2. És la del propi sector.  
Sòl urbanitzable sense ordenació detallada  
Sòl urbanitzable residencial sense ordenació detallada  
1. Dades generals:  
- Situació: nord-est del terme municipal.  
- Referència a plans: OE-2 B  
- Superfície bruta del sector (SB): 229.574 m².  
- Xarxa primària inclosa en el sector (computable a l'efecte de l'edificabilitat bruta):   
- PQL-2 (29,64%): 12.250 m². No computable a l'efecte de compliment dels estàndards urbanístics (art. 2 annex RPCV).  
- Xarxa primària viària (PRV): 3.500 m² (computarà a l'efecte de compliment d'estàndards la superfície de xarxa viària que no siga actualment de titularitat pública).  
2. Objectius i condicions del planejament de desenvolupament:  
2.1. Objectius d'ordenació: sòl d'ampliació del nucli urbà, nucli principal U-1.  
2.2. Condicionants: els derivats de les afeccions per la CV-95, que discorre pel sector.  
2.3. Usos:  
· Ús predominant: residencial.   
· Ús prohibit: l'industrial.  
· Usos admesos: terciari i dotacional.  
2.4. Tipologia:  
Unifamiliar aïllada i col·lectives.  
2.5. Edificabilitat bruta: 0,30 m²/m².  
Residencial 0,27 m²/m²  
· Lliure 0,243 m²/m².  
· HPO 0,027 m²/m²  
Terciària 0,03 m²/m²  
2.6. Densitat i nombre màxim d'habitatges: 27 H/hab. 620 habitatges totals. 558 lliures. 62 HPO. Població previsible (3,31):2.052 hab.  
2.7.Àrea de repartiment: ARA-2. És la del propi sector.  
2.8. Aprofitament tipus: 0,3 m²t/m²s  
3. Objectius i condicions de l'execució:  
- Sistema de gestió recomanat: indirecta.  
- Delimitació d'UE: una sola unitat d'execució que coincideix amb la superfície del sector. Possibilitat de subdivisió en dues unitats d'execució que tinguen com a límit el vial denominat Cuesta de Pelegrín; s'haurà de garantir l'equilibri i proporcionalitat d'aprofitament i cessions entre les distintes unitats.  
- Connexió i integració: l'accés es realitzarà des del vial denominat Cuesta de Pelegrín mitjançant una rotonda, que haurà d'executar-se conjuntament amb el sector de sòl urbanitzable residencial UB-8.   
- Condicions per al seu desenvolupament i programació:   
a) Per a atendre la possible demanda educativa del nucli urbà, el primer sector de sòl urbanitzable d'eixamplament del nucli urbà que es desenvolupe (UB-2, UB-3) haurà de reservar per a equipament escolar una parcel·la de 10.500 m² (perfil 9+8) a la zona que limita amb el nucli urbà.  
b) Se'n condiciona el desenvolupament i programació a l'obtenció a càrrec del sector del 76,6% del PJL-1 (5.834 m²). L'execució del PJL-1 es realitzarà conjuntament amb el sector UB-3. El primer sector que es desenvolupe assumirà la seua execució integra.   
c) La proposta d'ordenació considerarà l'ampliació de la secció de l'anomenat Camino del Pelegrín, a 30 metres, a càrrec del desenvolupament dels nous sectors d'eixamplament, (UB-2, UB-3 i UB-8), en proporció a les seues edificabilitats.  
d) S'haurà de justificar la suficiència de recursos hídrics, així com el compliment de les condicions establides per la Divisió de Recursos Hidràulics de la conselleria d'Obres Publiques, Urbanisme i Transports (COPUT) per a depuració i abocaments. Són les següents:  
· En compliment del que ha estat objecte d'informe per la Divisió de Recursos Hidràulics de la COPUT, respecte de les infraestructures hidràuliques de sanejament i depuració d'aigües residuals, s'exigeix que el promotor del nou sòl urbà, abans de la connexió, finance la repercussió que eixa nova urbanització tindrà sobre els sistemes de sanejament existents o sobre els nous que calga construir i que estan tinguts en compte entre les actuacions previstes en el II Pla de Sanejament. Esta repercussió ha sigut estimada per l'entitat de sanejament en 90 euros per habitant equivalent.   
· A més, s'exigeix igualment que eixa connexió als sistemes generals podrà ser autoritzada sempre que es complisquen les ordenances d'abocament i s'haja procedit, si és el cas, a la depuració prèvia.  
· A l'últim, si no hi ha possibilitat de connexió a cap sistema general, o si la dita connexió no es considera viable, el promotor pot plantejar la construcció d'una nova planta depuradora, explotada directament per la urbanització o per l'entitat de sanejament.  
- Condicions de les vies: les derivades del Pla General, ordenances municipals i la resta de normativa aplicable.  
- Serveis:  
- a) Subministrament d'aigua: contribuirà, junt amb els sectors UB-3 i UB-8 en un 41,90% del cost total transferible de l'ampliació de la xarxa comuna, mitjançant l'execució d'un depòsit regulador d'aigües i grup de pressió junt amb el depòsit existent (PID-1) al sud del sector UB-8.  
- b) Sanejament: el sanejament en el sector quedarà resolt mitjançant la connexió amb el col·lector general municipal.  
- Instal·lacions: reintegrament dels costos assenyalats en l'article 67.1.a de la LRAU.  
- Projecte d'urbanització: considerarà totes les connexions; les vies no executades i la rotonda d'accés s'inclouran complets. La rotonda serà executada i finançada pel primer sector que es desenvolupe. El mateix cal dir, respecte de l'ampliació de la xarxa d'aigua potable.  
1.3. Fitxes de planejament i gestió.  
Formen part d'estes bases particulars, com a annex I, les fitxes de planejament del sector UB-2.   
Segona. Règim jurídic (art. 286.1, lletres d), e) i f) ROGTU)  
El present contracte té naturalesa administrativa especial, i es regirà per les disposicions incloses en la Llei Urbanística Valenciana 16/2005, de 30 de desembre (Llei Urbanística Valenciana), pel que disposa el reglament que la desplega, i les clàusules incloses en les presents bases particulars de programació, així com en les bases generals de programació.  
S'aplicaran de forma supletòria les disposicions incloses en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny (Llei de Contractes de les Administracions Públiques), i les establides en el reglament general de la dita llei, aprovat pel Reial Decret 1098/2001, de 12 d'octubre (Reglament de Contractes de les Administracions Públiques), així com les normes de dret comunitari i la resta de disposicions que regulen la contractació administrativa de les entitats locals que s'hi apliquen.  
En cas de contradicció entre els documents contractuals adés esmentats, l'ordre de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada o aïllada.  
De conformitat amb el que disposa la Llei de Contractes de les Administracions Públiques, l'Ajuntament té la prerrogativa d'interpretar els contractes per al desenvolupament i execució dels programes d'actuació integrada o aïllada, resoldre els dubtes que n'oferisca el compliment, modificar-los per raó d'interés públic, acordar-ne la resolució i determinar els efectes d'esta, de conformitat amb les causes, efectes i procediments establits en la normativa aplicable.  
Tercera. Necessitats i objectius que el programa ha de satisfer  
El programa haurà de complir tots els objectius assenyalats en l'article 124 de la LUV, i per tant, inclourà les previsions necessàries per a:  
· Gestionar la transformació jurídica de les finques afectades.  
· Urbanitzar completament la unitat d'execució que constituïsca l'objecte del programa.  
· Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents, i en concret connectar amb la xarxa primària viària prevista, i en cas de no estar prèviament executada la part externa a la unitat d'execució objecte del present programa, executar-la completament.  
· Complementar les infraestructures i espais públics o reserves dotacionals en allò que calga per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.  
· Obtenir els sòls dotacionals públics de l'àmbit de l'actuació, o adscrits a esta, a favor de l'administració gratuïtament. En concret, la xarxa primària de dotacions adscrita.  
· Obtenir gratuïtament l'aprofitament que legalment corresponga a l'Ajuntament, amb destinació al patrimoni municipal de sòl.  
· Ordenar el repartiment equitatiu de beneficis i càrregues de l'actuació entre els afectats.  
· Establir terminis per a edificar els solars resultants, que seran més breus en cas de ser propietat de l'urbanitzador, sent açò últim un objectiu complementari.  
· Per a complir les necessitats de connexió, en coherència amb l'ordenació existent, haurà d'executar-se la connexió de les vies del sector amb el nucli urbà d'acord amb la fitxa de gestió.  
Quarta. Procediment i forma d'adjudicació del contracte  
El present concurs es regirà per les bases generals del terme municipal de Jacarilla, les regles i normes que resulten del contingut de les presents bases particulars, per les incloses en la LUV i el ROGTU i de conformitat amb la legislació de contractes, en concret amb la modalitat establida en el TRLCAP/00, de procediment obert i per concurs.  
Es regirà el procediment pel que estableixen els articles 130 a 140 LUV i els articles 284 a 325 ROGTU.  
Cinquena. Candidats a agent urbanitzador (art. 119 LUV)  
5.1. Es remet al que s'ha establit per l'ordenança de bases generals del terme municipal de Jacarilla, en concret a la base quarta, amb les especificacions següents:  
Els candidats hauran de complir els requisits que estableixen l'article 121 LUV, l'article 310 del ROGTU i l'article 20 TRLCAP/00.  
5.2. Quan en representació d'una societat en concórrega algun membre, haurà de justificar documentalment que està facultat per a això. Els poders i documents acreditatius de la personalitat s'adjuntaran a la proposició, validats per a este concurs pel secretari de la corporació municipal de Jacarilla.  
El contracte s'atorgarà amb una sola persona o entitat; no obstant això, podrà concertar-se amb dues o més persones, si s'obliguen solidàriament respecte a la corporació, la qual tindrà, en qualsevol cas, drets indivisibles enfront d'estes, comprometent-se a constituir-se en UTE (art. 24 TRLCAP/00). En este cas, haurà d'acreditar-se la solvència econòmica i financera de totes les entitats que concursen.  
Sisena. Preu de licitació i garanties, provisional i definitiva (art. 140 LUV i art. 286.1.h i l)) ROGTU)  
6.1. El pressupost estimat de licitació es determina en la quantitat de 3.994.587,60 euros, IVA inclòs. De conformitat amb el que disposen els articles 132.1.h i 140 de la LUV i els articles 286.h i l) del ROGTU, els candidats a agent urbanitzador constituiran una garantia provisional equivalent al 2% del cost estimat de càrregues d'urbanització, que es concreta en la quantitat de 79.891,75 euros. En qualsevol cas caldrà ajustar-se al que disposa la base 8a de les generals.   
L'esmentada quantitat de 3.994.587,60 euros opera als efectes de l'article 140 LUV. Constitueix una mera estimació. L'estimació de càrregues del programa, o dels programes d'actuació integrada, és realitzada per l'Ajuntament només a l'efecte de calcular l'import de la garantia provisional que hauran de prestar tots els concursants, d'acord amb el que disposa la base general 8a, i la Llei Urbanística Valenciana.   
6.2. Quan participe com a licitador una unió temporal d'empreses, la garantia provisional podrà ser constituïda per una o diverses de les empreses participants, sempre que en el seu conjunt s'arribe a la quantia exigida en l'apartat anterior i siga garantida solidàriament per tots els integrants de la UTE.  
6.3. Quant a la forma i requisits de les garanties, caldrà ajustar-se al que disposa el capítol III del títol II del llibre I del TRLCAP/00 així com al que disposen els articles 55, 56, 57 i 58 del seu reglament.  
La prestació de la garantia provisional s'acreditarà de la forma següent:  
- Mitjançant un resguard de la tresoreria municipal, quan s'haja constituït en diners, en valors públics o en valors privats.  
- Mitjançant un aval o pòlissa d'assegurança de caució, havent de verificar-se fefaentment la personalitat i/o legitimació de la persona que firma el document en nom de l'entitat.  
6.4. La garantia provisional romandrà vigent fins que s'adjudique el contracte, acordant-se la seua devolució en l'adjudicació. No obstant això, serà retinguda la de l'adjudicatari i confiscada la de les empreses que retiren injustificadament la seua proposició abans de l'adjudicació, aplicant-se el que estableix l'article 62 del RGLCAP.  
Si l'adjudicatari opta, si és el cas, per aplicar l'import de la garantia provisional a la definitiva, haurà de ser cancel·lada la garantia provisional de forma simultània a la constitució de la garantia definitiva.  
6.5. En tot cas, la garantia provisional respondrà del manteniment de les proposicions presentades pels licitadors fins a l'adjudicació i la de la proposició de l'adjudicatari fins a la formalització del contracte. Per a l'adjudicatari del present concurs tal percentatge quedarà afecte el pagament del que estableix la clàusula de garantia definitiva.  
6.6. La garantia definitiva, es constituirà prèviament a l'atorgament del contracte d'adjudicació d'agent urbanitzador per la quantia mínima del 10% del cost de la totalitat de càrregues d'urbanització, conceptes retribuïbles a l'urbanitzador, que resulten dels termes de la proposició juridicoeconòmica que aprove la corporació. La seua constitució i efectes es regiran pel que disposa la TRLCAP/00 i el seu reglament.  
6.7. Podran comprometre's garanties addicionals respecte de les ofertes complementàries i es constituiran de la mateixa manera que la definitiva.  
Setena. Contingut i forma de les propostes. Alternativa tècnica i proposició juridicoeconòmica. Capacitat i solvència (art. 131.2.f, k i m) LUV)  
Les propostes que formulen els distints candidats hauran d'ajustar-se al que estableix l'ordenança municipal de bases generals (bases 5a i 9a), al que disposen els articles 125, 126 i 127 de la LUV, i a estes bases particulars.  
7.1. L'alternativa tècnica (art. 126 LUV) haurà de considerar l'ordenació de tot l'àmbit del concurs, instrumentant a este efecte el document o documents de planejament de desenvolupament adequats. Haurà d'atendre l'ordenació proposada a les singularitats de cada classe i categoria de sòl, així com els distints aprofitaments tipus i situacions preexistents de consolidació patrimonial, que resulten del PGOU.  
La documentació de planejament i execució que es formula haurà de prestar una especial atenció a la integració de l'actuació en l'entorn i territori circumdants (art. 126.c LUV), a la seua connexió i congruència amb les actuacions coetànies i amb la ciutat.   
L'alternativa tècnica haurà d'anar acompanyada d'un o diversos projectes d'urbanització de la totalitat de l'àmbit de l'actuació (art. 126.f LUV) en condicions de ser sotmés o sotmesos en el seu moment al tràmit que estableix l'article 160 i amb els continguts disposats pels articles 152, 153, 156 i 157 també de la LUV, i els articles 346, 348, 349 i 350 del ROGTU. El projecte d'urbanització resoldrà les qüestions necessàries amb vista a la connexió de serveis i infraestructures.  
L'alternativa tècnica complirà la totalitat dels continguts exigits per l'article 126 LUV (art. 307 a 309 ROGTU) que es consideren com a mínims. No obstant això, el sistema de terminis d'execució de les obres d'urbanització haurà d'estar concretat, amb les seues corresponents fites i fases, en el mateix projecte d'urbanització (art. 126.e LUV). La proposta contindrà el sistema de terminis per a tot el desenvolupament i execució de l'actuació i, especialment, caldrà ajustar-se al sistema de terminis de l'edificació, tant lliure, com protegida.   
L'alternativa tècnica haurà de fixar els terminis que es proposen per al desenvolupament de l'actuació, determinant-se tant el termini de desenvolupament com el corresponent a les obres d'urbanització. El termini d'execució de les obres d'urbanització no podrà ser superior a 3 anys.  
L'alternativa tècnica tindrà també els restants continguts determinats en l'article 126 de la LUV.  
Si la proposta de programa modifica l'ordenació estructural, haurà d'incorporar la documentació establida per a tals supòsits en la LUV i ROGTU.   
7.2. D'altra banda, les propostes estaran integrades també per una proposició juridicoeconòmica, amb el contingut que estableix l'article 127 LUV i els articles 302 a 306 ROGTU, que hauran de contenir, a més del que s'ha exposat en els esmentats preceptes, específicament les determinacions següents:  
7.3. La proposició juridicoeconòmica articularà el sistema de relacions entre urbanitzador i propietari, en particular la modalitat de retribució a l'urbanitzador, i la informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució, així com condicions i termini per a l'exercici de l'opció de retribució en metàl·lic i la resta de determinacions incloses en l'article 302 del ROGTU.  
7.4. La proposta també inclourà les majors obligacions, especialment en matèria de dotacions i inversions, sobre les mínimes establides en les presents bases, que es comprometa a assumir el concursant per al cas que resulte adjudicatari del concurs. Haurà de presentar la seua proposta d'actuació que està disposat a desenvolupar, amb la indicació completa de tots els costos, retribucions o no, sistemes de terminis i garanties addicionals. Proposta detallada quant a valoració del sòl, valoració de costos de desenvolupament, urbanització i gestió, d'adquisició de sòl i permuta per obres d'urbanització i gestió.  
En particular, la proposta de programa haurà de complir totes les condicions establides en la fitxa de gestió.  
Huitena. Lloc, termini i forma de presentació de les propostes (art. 131.2.l LUV)  
8.1. Documentació que han de formular els candidats a urbanitzador.  
8.1.1. Documentació general del programa d'actuació integrada determinada per l'article 133.1 LUV.  
8.1.2. Documentació tècnica de l'alternativa tècnica que ha de ser sotmesa a informació pública. Art. 126, lletres a), f) i si és el cas k) LUV.   
8.1.3. Documentació de l'alternativa tècnica que no ha de ser sotmesa a informació pública. Art. 126 LUV, resta.  
8.1.4. Proposició juridicoeconòmica (art. 127 LUV).  
8.1.5. Acta notarial acreditativa del compliment de tràmit d'informació pública de la documentació corresponent de l'alternativa tècnica i del tràmit de notificacions a interessats (art. 134 LUV).  
8.2. Formalitats i termini de presentació. Les proposicions, a l'empara del que estableix l'article 133 de la LUV, constaran de tres sobres firmats pel licitador, denominats A, B i C, i en cada un dels quals es faran constar el contingut, en la forma que s'indicarà, el nom del licitador, el CIF o NIF, domicili, telèfon, fax i correu electrònic. En el seu interior, es farà constar en un full independent el seu contingut material de forma detallada i numerada.  
A) Sobre A, denominat Documentació general, es presentarà tancat, podent ser lacrat i precintat, i haurà de tenir la inscripció següent: "Documentació general del Programa d'Actuació Integrada del Sector UB-2 Eixamplament Nucli Urbà de Jacarilla", i que contindrà la documentació determinada en l'article 133.1 de la LUV. El sobre A serà presentat davant de l'Ajuntament de Jacarilla en el termini de tres mesos comptadors a partir de la data d'enviament de l'anunci de convocatòria del concurs al Diario Oficial de la Unión Europea (DOUE).  
B) Sobre B, denominat d'Alternativa tècnica i acta notarial de protocol·lització, indicarà la inscripció: "Alternativa tècnica i acta notarial de protocol·lització del Programa d'Actuació Integrada del Sector UB-2 Eixamplament Nucli Urbà de Jacarilla", i contindrà la documentació exigida en l'article 126 de la LUV i l'acta notarial de protocol·lització i sotmetiment a informació pública de la documentació que integra l'alternativa tècnica. El sobre B serà presentat en el mateix termini i junt amb el sobre A. L'alternativa tècnica serà presentada a més en suport informàtic.  
C) Sobre C, denominat de Proposició juridicoeconòmica, indicarà la inscripció: "Proposició juridicoeconòmica del Programa d'Actuació Integrada del Sector UB-2 Eixamplament Nucli Urbà de Jacarilla", i contindrà la documentació exigida en l'article 127 de la LUV. El sobre C serà presentat davant de l'Ajuntament de Jacarilla, conjuntament i en el mateix termini que els sobres A i B. Tot això de conformitat amb l'article 300 del ROGTU.  
8.3. Informació pública. La documentació que s'identifica amb el número 7.1.2., açò és, la documentació de l'alternativa tècnica que se sotmet a informació pública (document de planejament, projecte d'urbanització i, si és el cas, document de justificació d'integració territorial) serà sotmesa al tràmit que regula l'article 134 LUV. Tràmit que ha de ser completat, tant pel que fa a la pràctica efectiva de la informació pública com a la pràctica d'avisos, dins del termini màxim de tres mesos comptadors a partir de la data d'enviament de l'anunci de convocatòria de concurs al Diario Oficial de la Unión Europea.  
Les actes notarials que acrediten el sotmetiment a informació pública de l'alternativa tècnica, a què es refereixen els articles 133.l.f i 134 de la LUV, hauran de depositar-se a l'Ajuntament de Jacarilla, amb els continguts legals exigits en el sobre B.  
8.4. El sobre A haurà d'estar lacrat, i hi haurà de figurar la rúbrica següent: "Proposició que presenta (nom i cognoms) ... per a prendre part en el concurs convocat per l'Ajuntament de Jacarilla, per al desenvolupament i execució del sector UB-2 eixamplament nucli urbà de Jacarilla, en règim de gestió indirecta".  
Això conforme al model següent:  
(Nom i cognoms) ..., veí de ..., amb domicili al carrer ..., núm. ..., de la ciutat de ..., i proveït del DNI núm. ..., expedit a ..., el ... de ... de 19..., en plena possessió de la meua capacitat jurídica i d'obrar, en nom propi (o en representació d ... com a ..., conforme acredite amb document públic declarat suficient), assabentat de l'anunci publicat en el Diari Oficial de la Comunitat Valenciana núm. ........ del dia .... d ......de .... i de les bases particulars que han de regir en el concurs convocat per l'Ajuntament de Jacarilla, per al desenvolupament i execució del sector UB-2 eixamplament nucli urbà de Jacarilla, les bases i condicions del qual conec i accepte íntegrament, prenc part en el present concurs, i, en cas de resultar adjudicatari, em compromet a executar en forma reglamentària la proposta d'actuació seleccionada, en el termini i condicions fixats en les bases i en la vigent legislació del sòl.  
L'esmentat sobre A contindrà, a banda dels documents que indica l'article 133.1 de la LUV, els següents:  
1. Memòria firmada per l'oferent, que integra les seues referències tècniques, professionals i especials, relacionades amb la matèria del concurs, adjuntant-hi els pertinents documents acreditatius que justifiquen amb suficients garanties el compliment de les obligacions d'urbanitzador, tant en els aspectes tècnics com en els econòmics.  
2. Instruments personals tècnics i econòmics que pensa adscriure a l'actuació, detallats al màxim perquè l'Ajuntament, sense indagacions ni perquisicions de cap tipus, puga formar-se una idea com cal de la solvència orgànica i funcional del proponent. I tots els documents que s'estimen convenients per a definir la solvència tècnica i financera de les persones o entitats que es presenten al concurs.  
3. Certificat que acredite que el proponent no és deutor a la hisenda municipal per cap concepte.  
4. Els que acrediten trobar-se al corrent del compliment de les obligacions tributàries i de la Seguretat Social imposades per les disposicions vigents.  
8.5 Requisits de la documentació.  
8.5.1. La presentació de les proposicions pressuposa l'acceptació incondicionada per part del proponent de les presents bases particulars, així com la declaració responsable de reunir totes les condicions exigides per a contractar amb l'administració. Qualsevol excepció s'entendrà en tot cas com a no indicada.  
8.5.2. Les proposicions es presentaran en idioma espanyol, i tota la informació ha de facilitar-se tant en paper imprés com en suport informàtic (aplicacions Word, Excel, Autocad i compatibles). En cas de discrepància entre les dades o informació d'ambdós suports prevaldrà la inclosa en la documentació presentada en paper imprés.  
8.5.3. La totalitat del cost de l'elaboració de la documentació per a la confecció de les ofertes que es presenten al concurs serà a càrrec dels licitadors, que no podran reclamar cap compensació econòmica en cas de no resultar adjudicataris.  
8.5.4. Les ofertes tindran una validesa de sis mesos, comptadors a partir de la data d'obertura de les proposicions.  
8.5.5. El que disposen els apartats anteriors s'entén sense perjudici del que estableix la base sisena relativa a les especialitzacions de la documentació tècnica que cal presentar.  
8.6. Quant al lloc i termini, s'estableix el següent,   
Els documents seran aportats al Registre Municipal en dies i hores hàbils.   
Si l'últim dia de termini coincideix en dissabte, s'entendrà inhàbil a estos efectes, i comptarà el dia següent hàbil.  
Novena. Recepció de la documentació  
Acabat el termini de recepció de proposicions, el funcionari responsable del registre corresponent expedirà un certificat detallat de la documentació rebuda o de l'absència de licitadors, si és el cas, que conjuntament amb aquella remetran al secretari de la mesa d'estudi de les propostes.  
Si s'haguera anunciat la remissió per correu, amb els requisits establits en l'article 80.4 del Reglament General de la Llei de Contractes de les Administracions Públiques, així que siga rebut i, en tot cas, transcorregut el termini de deu dies indicat en el mateix, el cap de l'oficina receptora expedirà un certificat de la documentació rebuda per a remetre'l, igualment, al secretari de la mesa d'estudi de les propostes.  
Acatant el que estableixen les ordenances municipals de bases generals (base 12a) una vegada complit el tràmit d'informació pública a què es refereix l'article 134 de la LUV de les distintes alternatives tècniques i una vegada oberts els sobres A, B i C, es promourà un tràmit d'audiència de 15 dies als interessats que consten en l'expedient i als titulars cadastrals, que no tindrà caràcter de licitació.  
En este tràmit els interessats que ho desitgen podran formular totes les al·legacions que estimen pertinents i examinar tota la documentació de les propostes, així com les al·legacions incorporades a l'expedient.  
Deu. Mesa d'estudi de les propostes  
Aplicant els criteris del TRLCAP/00, per a l'examen i valoració de les proposicions dels licitadors, l'òrgan de contractació estarà assistit per una mesa d'estudi de les propostes. Esta mesa estarà composta per:  
L'alcalde president de la corporació municipal, o membre en qui delegue.  
Vocals:   
- El secretari de la corporació, o persona que legalment el substituïsca.  
- El tècnic al servei de l'Ajuntament, o si no n'hi ha serà designat pel president de la corporació.  
- El regidor de medi ambient o d'hisenda (si n'hi ha), o persona en qui delegue.  
- El regidor d'obres, o persona en qui delegue.  
- Secretari: funcionari de l'Ajuntament.   
Esta mesa podrà demanar en qualsevol moment els assessoraments de tercers experts, membres o no dels serveis de la corporació, quan ho estime oportú.  
Onze. Qualificació de documents i estudi de les ofertes  
Una vegada finalitzat el termini de presentació de proposicions, la mesa d'estudi de les propostes, el dia següent hàbil a la finalització del termini per a presentar les propostes, procedirà a l'obertura del sobre A i qualificarà les proposicions formulades, segons el que estableix l'article 136 i concordants de la LUV. Si la mesa d'estudi de propostes observa defectes formals en la documentació presentada, requerirà els interessats, concedint un termini no superior a 3 dies hàbils perquè el licitador els esmene o corregisca davant de la pròpia mesa d'estudi de propostes, i se'n deixarà constància en l'acta que s'estenga amb este objecte. Estes circumstàncies es faran públiques al tauler d'anuncis de l'Ajuntament el mateix dia de l'acte d'obertura, que servirà de notificació als interessats.  
Si la documentació inclou defectes substancials o deficiències materials no esmenables, es rebutjarà la proposició.  
Una vegada qualificada la documentació i esmenats, si és el cas, els defectes o omissions de la documentació presentada, la mesa procedirà a determinar les empreses admeses a la licitació, les rebutjades i les causes del seu rebuig.  
Seran rebutjades, en principi i en tot cas, les proposicions en què en el sobre A no s'acredite fefaentment la possessió dels requisits per a contractar amb les administracions públiques, la possessió dels requisits de solvència econòmica i financera i tècnica o professional exigits en estes bases, o quan tinguen una garantia provisional que siga inferior a l'assenyalada en estes bases, així com aquelles que incloguen documents amb defectes substancials o deficiències materials no esmenables.  
Una vegada qualificats els documents inclosos en el sobre A, es procedirà a emetre els informes corresponents sobre les alternatives tècniques formulades pels aspirants, els requisits de participació de les quals hagen sigut qualificats favorablement.  
En el termini d'un mes des de l'emissió dels informes corresponents, el Ple valorarà i puntuarà cada una de les alternatives tècniques formulades pels aspirants els requisits de participació dels quals hagen sigut qualificats favorablement.  
L'obertura del sobre C de les proposicions admeses tindrà lloc, en acte públic, als set dies comptadors des de l'endemà del Ple de la puntuació de l'alternativa tècnica, dia que serà anunciat al tauler d'anuncis de l'Ajuntament; este acte valdrà de notificació a tots els interessats. Només a este efecte es considerarà inhàbil el dissabte, de tal manera que si l'obertura de pliques coincideix en dissabte es traslladarà al dilluns següent.  
L'acte d'obertura de proposicions, conforme al que estableix l'article 136.3 i concordants de la LUV, començarà donant lectura a l'anunci del concurs, a continuació es recomptaran les proposicions presentades i es farà públic el nombre de proposicions rebudes i el nom dels licitadors, permetent als interessats que puguen comprovar que els sobres que contenen les ofertes es troben en la mesa i en idèntiques condicions a les que van ser lliurats.  
Abans de l'obertura de la primera proposició s'invitarà als licitadors interessats que manifesten els dubtes que se'ls oferisquen o demanen les explicacions que estimen necessàries; la mesa farà els aclariments i contestacions pertinents, però sense que en este moment puga fer-se càrrec de documents que no hagueren sigut lliurats durant el termini d'admissió d'ofertes, o el de correcció o esmena de defectes o omissions.  
En eixe mateix acte, o en qualsevol moment del procediment, els concursants podran manifestar el desistiment de la seua proposta, assumint la pèrdua de la garantia provisional del 2% prestada.  
Després de l'acte d'obertura de les proposicions formulades, s'atorgarà un termini d'audiència de 15 dies hàbils als interessats que consten en l'expedient i als titulars cadastrals, durant el qual podran examinar l'expedient i formular totes les al·legacions que interessen als seus drets. Este nou tràmit no té caràcter de licitació.  
Posteriorment a este tràmit, es remetrà tota la documentació als serveis tècnics municipals per al seu informe.  
Una vegada emesos els informes sobre les al·legacions formulades i emesos els informes preceptius dels serveis tècnics municipals, la mesa d'estudi elaborarà una proposta d'adjudicació, que haurà de ser resolta en un termini màxim de 3 mesos des de l'obertura del sobre A de les proposicions formulades.  
L'adjudicació, una vegada acordada, serà notificada als participants en la licitació i als interessats en l'expedient. En el mateix termini haurà d'aportar l'escriptura pública de constitució de la unió temporal d'empreses quan el licitador adjudicatari tinga tal condició.  
D'acord amb l'article 84 del RGCAP, si alguna proposició no concorda amb la documentació requerida, varia substancialment el model establit, o comporta omissions, errors manifestos o ratllades que impedisquen conéixer el contingut essencial de l'oferta, serà rebutjada per la mesa, en una resolució motivada. Al contrari, el canvi o omissió d'algunes paraules del model, sempre que l'un o l'altra no n'altere el sentit, no serà causa suficient per al rebuig de la proposició.  
El rebuig de proposicions pot ser acordat per la mesa en qualsevol moment abans de realitzar la seua proposta d'adjudicació del contracte.  
La mesa formularà una proposta raonada i motivada, atenent els criteris del plec de condicions particulars, a l'òrgan de contractació que resoldrà. Podrà proposar modificacions respecte de la proposta seleccionada.  
En el supòsit que no hi haja concurrència, l'adjudicació i aprovació del programa d'actuació integrada se substanciarà en un sol acord del Ple, sent innecessaris els acords plenaris que consideren els articles 315 i 318 ROGTU.  
Dotze. Criteris i objectius de l'actuació en matèria d'urbanització i edificació (art. 131.2.d i e) LUV)   
El desenvolupament urbanístic del sector completa i complementa els desenvolupaments de sectors existents a la zona.   
L'ordenació ha d'adequar-se als requisits de la fitxa de planejament.  
Tretze. Criteris i requisits que cal observar en la documentació tècnica (art. 131.2.f LUV)  
Haurà d'aportar-se la documentació tècnica necessària per a complir els requisits del ROGTU (art. 157 a 162).  
- Quant als instruments de planejament (sobretot pla parcial, i projecte d'urbanització) i la resta de documents que necessiten l'ajuda d'un suport gràfic, es presentaran en suport paper i en suport informàtic (Word per a textos, Autocad per a plans, o amb estàndards semblants).  
Quant a la documentació que acredita la solvència tècnica, econòmica i financera, caldrà ajustar-se al que estableix la Llei de Contractes de les Administracions Públiques per a la legislació del contracte de concessió d'obra pública, en concret, la Llei 13/2003, de 23 de maig, reguladora del contracte de concessió d'obres públiques.  
Catorze. Terminis de desenvolupament i execució (art. 131.2.i LUV)  
El termini estimat per al desenvolupament i execució del programa d'actuació serà com a màxim el de 3 anys i començarà a partir de l'endemà de la firma del contracte d'adjudicació.   
Hauran de complir-se els terminis establits en l'article 332 del ROGTU per a la presentació de documents i sotmetiment a informació pública d'estos.  
Quinze. Adjudicació connexa o condicionada  
En el cas que es programe amb anterioritat al sector UB-3 i UB-8, implicarà l'assumpció de la responsabilitat de la gestió i execució de la xarxa primària corresponent.  
Setze. Execució de l'obra d'urbanització  
16.1. En relació amb les obres d'urbanització, l'urbanitzador haurà de complir les obligacions següents:  
Haurà d'executar la totalitat de les obres d'urbanització en els terminis inclosos en la proposta que presente l'urbanitzador seleccionat.   
L'inici de les obres d'urbanització es realitzarà en el termini màxim de 3 mesos des de l'aprovació del projecte de reparcel·lació, llevat del que s'ha indicat en la base particular anterior. En cap cas el termini d'execució serà superior a 36 mesos des del seu inici.  
L'inici de les obres s'acreditarà mitjançant una acta de replantejament i la finalització mitjançant el corresponent certificat final d'obres expedit pel director d'aquelles.  
L'acta de replantejament serà subscrita per l'urbanitzador, l'empresari constructor, un tècnic de l'Ajuntament i la direcció facultativa, i s'hi faran constar els punts següents:  
a) La comprovació de l'adequació del projecte d'execució a la realitat geomètrica del terreny o de l'edificació sobre la qual s'actua;  
b) La verificació de la disponibilitat del terreny o de l'edificació, necessària per al començament de les obres.  
c) La viabilitat del projecte d'execució, en vista de les característiques físiques del terreny i altres contingències no previstes que pogueren presentar-se.  
L'urbanitzador convocarà les persones que hagen de subscriure l'acta de replantejament, amb una antelació mínima de cinc dies, comptadors des de la recepció d'esta acta per les parts convocades. En l'acta de replantejament s'inclourà la data de començament de les obres, així com qualsevol reserva o discrepància que puguen observar les persones cridades a subscriure-la.  
En cas d'acceptar-se pròrrogues sobre les fases del calendari proposat, estes hauran de ser acordades de forma expressa per l'Ajuntament, amb la sol·licitud prèvia de l'adjudicatari. En cap cas es prorrogaran els terminis fixats per consentiment mutu tàcit.  
Els terminis previstos podran ser prorrogats i suspesos d'acord amb el que disposa el TRLCAP/00 i el seu reglament, i la resta de normativa que hi siga aplicable. En concret:  
(i) Quant a la redacció de textos refosos i projecte de reparcel·lació, hi són aplicables les regles pròpies del contracte administratiu de consultoria i assistència tècnica.  
(ii) Pel que fa a l'execució de les obres, hi seran aplicables els preceptes relatius al contracte administratiu d'obres.  
L'incompliment dels terminis resultants de la proposta guanyadora, així com de les possibles pròrrogues que pogueren acordar-se, comportarà la imposició a l'adjudicatari de les penalitats per demora que hi siguen aplicables o, si és el cas, la resolució del contracte, d'acord amb els termes i condicions que es disposen en el contracte d'adjudicació, de conformitat amb el que disposa la Llei Urbanística Valenciana, tal com es determinen en la base 19a.  
L'urbanitzador haurà d'executar, en conseqüència, la totalitat de les obres d'urbanització corresponents a execució de la xarxa viària pública; xarxes de subministrament d'aigua, sanejament, subministrament d'energia elèctrica, incloent instal·lacions de conducció, transformació, distribució i enllumenat públic, canalització i instal·lació de gas i qualsevol altre servei previst en el projecte d'urbanització; així com l'execució dels espais lliures públics, incloent mobiliari urbà, jardineria i plantació d'arbratge.  
Executar les obres de connexió a xarxa primària i xarxes de servei que siguen necessaris a l'exterior de la unitat d'actuació.  
16.2. Execució de les obres per empresari constructor (art. 357 i ss. ROGTU)  
16.2.1. L'execució del projecte d'urbanització aprovat per l'Ajuntament serà a càrrec de l'empresari constructor, qui serà seleccionat per l'urbanitzador de conformitat amb les previsions establides per la legislació bàsica de caràcter estatal de contractació pública, la LUV i el ROGTU, en concret en els seus articles 357 a 370.   
No serà preceptiu seleccionar l'empresari constructor mitjançant licitació pública en els supòsits establits en l'article 120.6 i 7 LUV.  
16.2.2. El procediment serà iniciat per l'urbanitzador mitjançant una acta notarial, on haurà de protocol·litzar-se el certificat de l'acord d'adjudicació del corresponent programa, així com el plec de clàusules particulars i prescripcions tècniques que ha de regir la contractació.  
El plec de clàusules particulars i de prescripcions tècniques que regulen la licitació es presentaran a l'Ajuntament per a la seua ratificació o rectificació en el termini d'un mes des que s'haja formalitzat el contracte. L'Ajuntament haurà de ratificar o rectificar les clàusules particulars i prescripcions en el termini de quinze dies des de la seua presentació.  
El certificat municipal de la resolució de ratificació o rectificació es protocol·litzarà en l'acta notarial del concurs.  
16.2.3. En el termini de cinc dies des que es produïsca la ratificació del plec de clàusules particulars i prescripcions tècniques, l'urbanitzador remetrà un anunci del procediment de selecció perquè es publique primer en el Diario Oficial de la Unión Europea (DOUE), i amb posterioritat en el Diari Oficial de la Comunitat Valenciana (DOCV).  
Els interessats podran presentar les seues proposicions en una plica tancada dins del termini de dos mesos des de la publicació de l'anunci en el DOUE en la notaria indicada en l'anunci.  
16.2.4. L'empresari constructor serà seleccionat mitjançant una subhasta llevat que l'Ajuntament o urbanitzador aprecie la concurrència d'algun dels supòsits establits en la Llei de Contractes de les Administracions Públiques per a acordar la selecció mitjançant concurs en l'acord d'adjudicació del corresponent programa.  
16.2.5. Per a la selecció de l'empresari constructor s'aplicaran les regles següents:  
a) Al cinqué dia hàbil comptador de la finalització del termini per a la presentació de les ofertes, l'urbanitzador qualificarà prèviament els documents acreditatius de la personalitat, capacitat i solvència dels licitadors presentats dins del termini i en la forma oportuna.  
b) Una vegada qualificada la personalitat, capacitat i solvència dels licitadors, l'urbanitzador procedirà, en un acte públic i sota fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran en l'acta notarial del concurs.  
c) L'obertura de pliques es realitzarà sota la direcció de l'urbanitzador i la fe pública del notari, que farà constar les actuacions i incidències que es produïsquen mitjançant una diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
d) La proposta d'adjudicació, junt amb la resta de propostes presentades, incloses les que hagen sigut qualificades negativament, seran comunicades a l'Ajuntament en el termini de cinc dies des de l'obertura de pliques.  
e) La proposta d'adjudicació no crea cap dret en favor de l'empresari proposat, ni enfront de l'urbanitzador ni enfront de l'Ajuntament, si no ha sigut ratificada o rectificada per este últim i s'ha adjudicat el contracte en conseqüència.  
16.2.6. Una vegada rebudes totes les propostes per l'Ajuntament, les traslladarà als serveis tècnics municipals perquè emeten un informe preceptiu no vinculant en el termini de 10 dies. La falta d'emissió de l'informe dins del termini no impedirà la continuació del procediment.  
16.2.7. L'Ajuntament haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta, i a continuació haurà de ratificar o rectificar la proposta d'adjudicació, en el termini màxim de 15 dies, i notificar-ho a l'urbanitzador i a tots els participants en la licitació en el termini de 10 dies.  
16.2.8. Per a l'expedient de concurs, s'aplicaran les regles següents:  
a) En el plec de clàusules particulars i de prescripcions tècniques s'establiran els criteris objectius que han de servir de base per a la selecció de l'empresari constructor, així com la seua ponderació, d'acord amb la Llei de Contractes dels Administracions Públiques.  
b) Si el preu oferit és un dels criteris objectius que han de servir de base per a la selecció de l'empresari constructor, s'hauran d'indicar en el plec de clàusules particulars i de prescripcions tècniques els límits que permeten observar, si és el cas, l'existència d'ofertes desproporcionades o temeràries, tot això de conformitat amb la Llei dels Contractes de les Administracions Públiques.  
16.2.9. En el supòsit en què una vegada iniciat el procediment per a la selecció de l'empresari constructor, no es presenten ofertes o malgrat haver-se'n formulat no en resulte elegible cap, s'aplicarà el que preceptua l'article 366 del ROGTU.  
16.2.10. Amb caràcter previ a la firma del contracte entre l'urbanitzador i l'empresari constructor, este haurà de prestar una garantia definitiva a favor d'aquell per una quantia del 4% de l'import total del contracte d'obres, cosa que caldrà acreditar davant de l'Ajuntament abans de l'inici de l'execució de les obres.  
Dèsset. Relacions amb els propietaris. Equidistribució  
La iniciativa que formulen els candidats a urbanitzador haurà de prestar una especial atenció al sistema de relacions que la gestió i desenvolupament del sector requerisquen amb els propietaris de sòl i especial respecte pels seus drets patrimonials, que han de ser compatibles segons el nou esperit protector de la LUV, i a favor de l'interés públic.   
Criteris d'adjudicació   
Alternativa tècnica 70 punts (70%)  
Prop. juridicoeconòmica 30 punts (30%) (art. 312.2.b ROGTU)  
Alternativa tècnica 70%  
Precepte  
ROGTU Inclosa en el PGOU Puntuació  
312.5 a) Qualitat tècnica de l'ordenació. (50%) 35  
312.5 b) Resolució adequada de la integració de l'actuació al seu entorn (10%) 7  
312.5 c) Millor estructuració de dotacions públiques i espais lliures i qualitat d'estes (10%) 7  
312.5 d) Qualitat tècnica del projecte d'urbanització, i en particular de les seues solucions de connexió.  
 Qualitat de materials (10%) 7  
312.5 f) Objectius complementaris. Inversió en programes de restauració paisatgística o d'imatge urbana (10%) 7  
312.5 g) Terminis d'execució, compromís d'edificació simultània, compromisos addicionals voluntaris (5%) 3,5  
 Nombre, disseny, ubicació i qualitat dels habitatges sotmesos a algun règim de protecció que es comprometa   
 a promoure l'urbanitzador (5%) 3,5  
En este sentit, la proposta de l'urbanitzador s'haurà d'ajustar als següents continguts segons la situació en què es trobe la propietat:  
17.1. Propietaris de sòl urbanitzable, si és el cas, que hagen patrimonialitzat el seu aprofitament, però hagen de suportar les càrregues d'urbanització.   
17.2. Propietaris de sòl urbanitzable que no han patrimonialitzat el seu aprofitament dins del sòl urbanitzable homologat al terme municipal de Jacarilla. Seran tributaris del corresponent excedent d'aprofitament.  
S'identificaran en cada oferta el termini i la forma perquè el propietari puga exercitar davant de l'urbanitzador l'opció de pagament en metàl·lic per tots els conceptes assumits com a retribuïbles. Esta proposta de pagament en diners haurà de contenir els següents elements mínims:  
a) Valoració de tots els conceptes retribuïbles.  
b) Assignació de quotes en proporció a la propietat inicial de cada propietari.  
c) Terminis de pagament.  
d) Garanties addicionals exigibles als propietaris diferents de la mera càrrega real.  
Modalitat mixta de retribució que resulte de les adés esmentades, o fins i tot de la iniciativa del candidat a urbanitzador dins del marc de la LUV i de la Llei 6/1998.  
Fixació dels conceptes i drets indemnitzables que siguen necessaris assumir per l'actuació a fi de fer-la possible, amb estimació de quantitats.  
Díhuit. Condicionants, millores i mesures complementàries i variants (art. 131.2.g LUV)  
Hauran de complir-se totes les condicions establides en la fitxa de gestió.  
La proposta de programa haurà d'atendre inexcusablement els objectius imprescindibles establits per l'article 124.1 de la LUV. En este sentit, prestarà també una puntual atenció al mandat de la lletra d) del precepte esmentat, en el sentit de complementar, de forma justificada i per a compensar desequilibris, infraestructures, espais públics i dotacions que pertoquen.  
D'altra banda, podran plantejar-se objectius complementaris assumint el règim que amb este objecte estableix l'article 124.2 LUV.  
Variants. Podran formular-se dins d'una mateixa alternativa tècnica i referides exclusivament al seu contingut.  
Dènou. Criteris d'adjudicació (art. 131.2.n i 4 LUV, i art. 286.1.j i k), 312 i 313 ROGTU)  
L'administració actuant adjudicarà la condició d'urbanitzador a aquell que formule una proposta que s'ajuste als següents objectius que s'ordenen per ordre d'importància decreixent.   
S'estableix una puntuació mínima de 35 punts per a les alternatives tècniques, a l'efecte de ponderar posteriorment les proposicions juridicoeconòmiques (art. 286.1.k del ROGTU). Les propostes de programes amb una alternativa tècnica que no sobrepasse la puntuació mínima, seran descartades.  
 70 punts  
Proposició juridicoeconòmica 30%  
Precepte  
ROGTU Puntuació  
313.1. a) Cost d'urbanització (35%) 10,5  
313.1 b) Valoració de terrenys a l'efecte de coeficient de canvi per al pagament en espècie  
 Oferta de compra de sòl a propietaris  
 Indemnitzacions  
 Benefici urbanitzador (20%) 6  
bb.pp Major proporció de terrenys propis o d'associats que hagen de quedar afectes, amb garantia real inscrita   
 en el Registre de la Propietat, al compliment de les obligacions especials d'edificació derivades del programa (35%) 10,50  
bb.pp Compromisos financers per a l'execució de les obligacions complementàries assumides voluntàriament  
 i a càrrec seu per l'urbanitzador i majors garanties complementàries(10%) 3  
 30 punts  
\* \* \* \* \*  
Criterios de adjudicación   
Alternativa técnica 70 puntos (70%)  
Prop. jurídico-económica 30 puntos (30%) (art. 312.2.b ROGTU)  
Alternativa técnica 70%  
Precepto  
ROGTU Incluida en el PGOU Puntuación  
312.5 a) Calidad técnica de la ordenación. (50%) 35  
312.5 b) Resolución adecuada de la integración de la actuación en su entorno (10%) 7  
312.5 c) Mejor estructuración de dotaciones públicas y espacios libres y calidad de las mismas (10%) 7  
312.5 d) Calidad técnica del proyecto de urbanización, y en particular de sus soluciones de conexión.  
 Calidad de materiales (10%) 7  
312.5 f) Objetivos complementarios. Inversión en programas de restauración paisajística o de imagen urbana (10%) 7  
312.5 g) Plazos de ejecución, compromiso de edificación simultánea, compromisos adicionales voluntarios (5%) 3,5  
 Número, diseño, ubicación y calidad de las viviendas sometidas a algún régimen de protección que se comprometa   
 a promover el urbanizador (5%) 3,5  
 70 puntos  
Proposición jurídico-económica 30%  
Precepto  
ROGTU Puntuación  
313.1. a) Coste de urbanización (35%) 10,5  
313.1 b) Valoración de terrenos a efectos de coeficiente de canje para el pago en especie  
 Oferta de compra de suelo a propietarios  
 Indemnizaciones  
 Beneficio urbanizador (20%) 6  
bb.pp Mayor proporción de terrenos propios o de asociados que deban quedar afectos con garantía real inscrita   
 en el Registro de la Propiedad al cumplimiento de las obligaciones especiales de edificación   
 derivadas del programa (35%) 10,50  
bb.pp Compromisos financieros para la ejecución de las obligaciones complementarias asumidas voluntariamente   
 y a su costa por el urbanizador y mayores garantías complementarias(10%) 3  
 30 puntosVint. Obligacions i prerrogatives de l'administració actuant (art. 286.1.e ROGTU)  
L'Ajuntament de Jacarilla està obligat a prestar la major col·laboració diligent a l'urbanitzador que resulte seleccionat, conforme als principis de lleialtat i eficiència. Prestarà la seua ajuda i tutela en les relacions que l'urbanitzador tinga amb empreses concessionàries de serveis públics subministradors d'energia o aigua i també amb altres administracions.  
L'Ajuntament de Jacarilla disposarà de les prerrogatives que li reconeix la legislació de contractes de les administracions públiques, i com a mínim les d'interpretar els contractes administratius, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar-ne els efectes, de conformitat amb les causes, procediment i efectes establits en la LUV i el seu desplegament reglamentari.  
Vint-i-u. Atorgament i execució del contracte  
Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar un resguard acreditatiu d'haver constituït la garantia definitiva, que serà del 20% sobre les càrregues d'urbanització, així com les complementàries si és el cas.  
En el termini d'un mes a partir de la notificació de l'acord d'aprovació i adjudicació del programa d'actuació a l'adjudicatari, es procedirà a la formalització en un document administratiu del contracte per al desenvolupament i execució del programa d'actuació integrada.  
El document de formalització serà firmat per l'alcalde i l'urbanitzador, i el secretari general en donarà fe, adjuntant-hi un exemplar de les bases particulars de programació i de la seua proposició juridicoeconòmica.  
Si per una causa imputable a l'urbanitzador no pot formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en el TRLCAP/00.  
L'execució del programa d'actuació integrada es realitzarà a risc i ventura de l'urbanitzador, sense perjudici del que es disposa de forma legal i reglamentària per a la retaxació de càrregues, amb estricta subjecció a les presents bases particulars de programació i a les ordres i instruccions que com a interpretació d'estes done l'Ajuntament.  
L'urbanitzador podrà subcontractar amb tercers la realització parcial de les següents prestacions corresponents al programa d'actuació, d'acord amb l'article 335 del ROGTU.  
Vint-i-dos. Compliment, modificacions, incompliment, resolució i extinció del contracte (art. 286.1.i ROGTU)  
22.1. L'urbanitzador està obligat a complir el termini total d'execució del contracte, així com els terminis parcials proposats, i en concret, haurà d'iniciar les obres d'urbanització en el termini de 3 mesos des de l'aprovació definitiva del projecte de reparcel·lació, excepte el que preveu la base particular quinzena. Per la seua banda, les obres d'urbanització hauran d'estar finalitzades en el termini màxim de 36 mesos des del seu inici.  
A més d'això, haurà de complir els altres terminis que determina l'article 332 del ROGTU.  
22.2. La constitució en mora de l'urbanitzador no necessitarà prèvia intimació per part de l'Ajuntament. Quan existisca demora del termini total imputable a l'urbanitzador, l'Ajuntament podrà optar indistintament per la resolució del contracte o per la imposició de penalitats diàries en la proporció de 0,12 euros per cada 601,01 euros sobre les càrregues d'urbanització del programa d'actuació, acordant en este últim cas l'oportuna ampliació del termini d'execució. Cada vegada que les penalitats arriben a un múltiple del cinc per cent de les càrregues d'urbanització aprovades, l'Ajuntament podrà resoldre el contracte o acordar la continuïtat amb la imposició de noves penalitats, de conformitat amb el que disposa la Llei de Contractes de les Administracions Públiques.  
A l'incompliment dels terminis parcials fixats també s'aplicarà el règim de penalitats previstes legalment per a l'incompliment del termini total.  
Si el retard fóra produït per motius no imputables a l'urbanitzador i este oferira complir els seus compromisos ampliant el termini que s'havia assenyalat, l'Ajuntament concedirà un termini que serà, almenys, igual al temps perdut, llevat que el contractista en demane un altre menor, de conformitat amb el que disposa la Llei de Contractes de les Administracions Públiques.  
22.3. L'Ajuntament exigirà a l'urbanitzador l'esmena dels defectes, insuficiències tècniques, errors materials, omissions i infraccions de preceptes legals o reglamentats que li siguen imputables, atorgant-li a este efecte un termini prudencial que no podrà excedir un mes.  
Si persisteix l'incompliment quant a l'execució parcial de les prestacions objecte del contracte, l'Ajuntament podrà optar, indistintament, per la seua resolució o per comptar el temps requerit per a les correccions dels treballs defectuosos o mal executats a l'efecte de sanció per retards.  
22.4. Pròrroga del contracte.  
La possibilitat de prorrogar el contracte i l'abast de la pròrroga s'estableix com una possibilitat i després del corresponent expedient on se'n justifique la necessitat.  
22.5. En el supòsit de modificació del contracte caldrà ajustar-se al que disposa la Llei de Contractes de les Administracions Públiques.  
22.6. Són causes de resolució del contracte per causes imputables a l'urbanitzador, a més de les determinades en l'article 143.2 de la LUV, les següents:  
(i) Les establides en el TRLCAP/00, amb els efectes que s'estableixen en la normativa aplicable, així com les derivades de la incapacitat legal sobrevinguda de l'urbanitzador per a l'exercici de la seua tasca i les altres disposades en la legislació general aplicable a les seues relacions amb l'administració.  
(ii) La demora injustificada en el compliment dels terminis fixats en les presents bases generals de programació, en les bases particulars de programació, i la resta de terminis establits en la Llei Urbanística Valenciana i les normes que la despleguen.  
(iii) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat quan el desenvolupament i execució del programa d'actuació hagen cessat, no es desenvolupe amb la regularitat adequada o amb els mitjans humans o materials precisos per a la seua normal execució dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies comptadors des del requeriment, llevat que la necessitat de la seua execució exigisca un termini major.  
(xv) Incórrer el contractista, durant la vigència del contracte, en alguna de les prohibicions de contractar establides en l'article 20 de la Llei de Contractes de les Administracions Públiques.   
(xvi) Les reiterades deficiències en l'execució del contracte.  
(xvii) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
(xviii) L'incompliment dels terminis determinats per l'article 332 del ROGTU.   
22.7. Seran causes de resolució del contracte per causes imputables a l'Ajuntament:  
(i) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
(ii) El desistiment o la suspensió del contracte per un termini superior a un any acordada per l'Ajuntament.  
22.8. El contracte s'extingirà una vegada l'urbanitzador haja procedit al seu total compliment mitjançant la recepció de les obres d'urbanització a favor de l'Ajuntament.  
Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres o, si no n'hi ha, el seu assegurament.  
Perquè puga esdevenir-se la recepció d'obres definitiva, l'urbanitzador haurà d'haver acreditat que ha complit totes les obligacions que li van ser exigibles conforme al contracte subscrit amb l'administració actuant.  
L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir l'urbanitzador l'esmena d'aquelles deficiències observades, amb la indicació del termini per al seu compliment.   
Una vegada esmenades les deficiències observades, el Ple de l'Ajuntament acordarà la recepció de les obres d'urbanització, i llavors començarà el termini de garantia.  
La recepció de les obres d'urbanització s'entendrà produïda si als tres mesos des del seu oferiment formal a l'Ajuntament no hi ha una resposta administrativa expressa, o des que queden obertes a l'ús públic.  
El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, pertocarà la devolució de les garanties prestades per l'adjudicatari.  
Vint-i-tres. Recursos administratius (art. 447 i 448 ROGTU)  
S'aplicaran els articles 447 i 448 del ROGTU, i en concret, abans de la interposició del recurs contenciós administratiu, les decisions que adopte l'Ajuntament en els procediments d'adjudicació de programes d'actuació hauran de ser objecte dels recursos regulats en la Llei 30/1992.  
Podran impugnar-se:  
a) L'acte d'aprovació de les bases particulars reguladores del programa.  
b) La qualificació de la capacitat i solvència per a participar en el procés de selecció.  
c) L'acte d'adjudicació del contracte a l'urbanitzador, i d'aprovació del programa d'actuació integrada.  
d) L'acte d'adjudicació del contracte a l'empresari constructor.  
e) L'acte d'aprovació del projecte de reparcel·lació.  
El recurs ha d'interposar-se en el termini màxim d'un mes comptador a partir de l'endemà de la notificació o publicació de l'acte objecte d'impugnació, sense perjudici de la possibilitat d'interposar-lo des de la data en què es tinga notícia de l'existència i contingut complet de l'acte. L'escrit d'interposició es presentarà al Registre de l'Ajuntament, amb el contingut exigit en la Llei 30/1992.  
Vint-i-quatre. Pagament de costos i taxes per l'adjudicatari.  
El pagament del cost de totes les publicacions, anuncis, etc. que siguen necessaris per a l'adjudicació de la condició d'urbanitzador serà transferit a l'adjudicatari del contracte, açò és, a qui siga adjudicada la condició d'urbanitzador.  
L'adjudicatari haurà de pagar les taxes i impostos que determinen les ordenances fiscals d'este ajuntament abans de la formalització del contracte.  
Fitxa de condicions de planejament i gestió per a actuacions en sòl urbanitzable sense ordenació detallada  
Sector: UB-2 Jacarilla 2. Eixamplament nucli urbà.  
1. Dades generals:  
- Situació: nord-est del terme municipal.  
- Referència a plans: OE-2 B  
- Superfície bruta del sector (SB): 229.574 m².  
- Xarxa primària inclosa en el sector (computable a l'efecte de l'edificabilitat bruta):   
- PQL-2 (29,64%): 12.250 m². No computable a l'efecte de compliment dels estàndards urbanístics (art. 2 annex RPCV).  
- Xarxa primària viària (PRV): 3.500 m² (computarà a l'efecte de compliment d'estàndards la superfície de xarxa viària que no siga actualment de titularitat publica)   
2. Objectius i condicions del planejament de desenvolupament:  
2.1. Objectius d'ordenació: sòl d'ampliació del nucli urbà, nucli principal U-1.  
2.2. Condicionants: els derivats de les afeccions per la CV-95, que discorre pel sector.  
2.3. Usos:  
· Ús predominant: residencial.   
· Ús prohibit: l'industrial.  
· Usos admesos: terciari i dotacional.  
2.4. Tipologia:  
Unifamiliar aïllada i col·lectives.  
2.5. Edificabilitat bruta: 0,30 m²/m².  
Residencial: 0,27 m²/m²  
· Lliure 0,243 m²/m².  
· HPO 0,027 m²/m²  
· Terciària 0,03 m²/m²  
2.6. Densitat i nombre màxim d'habitatges: 27 H/hab. 620 habitatges totals. 558 lliures. 62 HPO. Població previsible (3,31):2.052 hab.  
2.7. Àrea de repartiment: ARA-2; és la del propi sector.  
2.8. Aprofitament tipus: 0,3 m²t/m²s  
3. Objectius i condicions de l'execució:  
- Sistema de gestió recomanat: indirecta.  
- Delimitació d'UE: una sola unitat d'execució que coincideix amb la superfície del sector. Possibilitat de subdivisió en dues unitats d'execució que tinguen com a límit el vial denominat Cuesta de Pelegrín; s'haurà de garantir l'equilibri i proporcionalitat d'aprofitament i cessions entre les distintes unitats.  
- Connexió i integració: l'accés es realitzarà des del vial denominat Cuesta de Pelegrín mitjançant una rotonda, que haurà d'executar-se conjuntament amb el sector de sòl urbanitzable residencial UB-8.   
- Condicions per al seu desenvolupament i programació:   
a) Per a atendre la possible demanda educativa del nucli urbà, el primer sector de sòl urbanitzable d'eixamplament del nucli urbà que es desenvolupe (UB-2, UB-3) haurà de reservar per a equipament escolar una parcel·la de 10.500 m² (perfil 9+8) a la zona confrontant amb el nucli urbà.  
b) Es condiciona el seu desenvolupament i programació a l'obtenció a càrrec del sector del 76,6% del PJL-1 (5.834 m²). L'execució del PJL-1 es realitzarà conjuntament amb el sector UB-3. El primer sector que es desenvolupe assumirà la seua execució íntegra.   
c) La proposta d'ordenació considerarà l'ampliació de la secció de l'anomenat Camino del Pelegrín, a 30 metres, a càrrec del desenvolupament dels nous sectors d'eixamplament, (UB-2, UB-3 i UB-8), en proporció a les seues edificabilitats.  
d) S'haurà de justificar la suficiència de recursos hídrics, així com el compliment de les condicions establides per la Divisió de Recursos Hidràulics de la conselleria d'Obres Publiques, Urbanisme i Transports per a la depuració i abocaments. Són les següents:  
· En compliment de l'informe emés per la Divisió de Recursos Hidràulics de la COPUT, respecte a les infraestructures hidràuliques de sanejament i depuració d'aigües residuals, s'exigeix que el promotor del nou sòl urbà, abans de la connexió finance la repercussió que eixa nova urbanització tindrà sobre els sistemes de sanejament existents o sobre els nous que calga construir i que estan considerats entre les actuacions previstes en el II Pla de Sanejament. Esta repercussió ha sigut estimada per l'entitat de sanejament en 90 euros per habitant equivalent.   
· A més, s'exigeix igualment que eixa connexió als sistemes generals podrà ser autoritzada sempre que es complisquen les ordenances d'abocament i s'haja procedit, si és el cas, a la depuració prèvia.  
· Finalment, si no hi ha possibilitat de connexió a cap sistema general, o la dita connexió no es considera viable, el promotor pot plantejar la construcció d'una nova planta depuradora, explotada directament per la urbanització o per l'entitat de sanejament.  
- Condicions de les vies: les derivades del Pla General, ordenances municipals i la resta de normativa aplicable.  
- Serveis  
a) Subministrament d'aigua: contribuirà junt amb els sectors UB-3 i UB-8 en un 41,90% del cost total repercutible de l'ampliació de la xarxa comuna, mitjançant l'execució d'un depòsit regulador d'aigües i grup de pressió junt amb el depòsit existent (PID-1) al sud del sector UB-8.  
b) Sanejament: el sanejament al sector quedarà resolt mitjançant la connexió amb el col·lector general municipal.  
- Instal·lacions: reintegrament dels costos assenyalats en l'article 67.1.A de la LRAU.  
- Projecte d'urbanització: considerarà totes les connexions; les vies no executades i la rotonda d'accés s'inclouran complets. La rotonda serà executada i finançada pel primer sector que es desenvolupe. El mateix cal dir respecte de l'ampliació de la xarxa d'aigua potable.»  
Es fa constar que amb data 11 de juny de 2007 s'ha enviat l'anunci de concurs al Diario Oficial de la Unión Europea.  
Cosa que es publica perquè se'n prenga coneixement d'acord amb el que disposa l'article 132.2 de la Llei 16/2005, de 30 de desembre, Urbanística Valenciana, publicada en el Diari Oficial de la Generalitat de 31 de desembre de 2005, número 5.167.  
Jacarilla, 13 de juny de 2007.- L'alcalde: José Manuel Gálvez Ortuño.